రిజర్వుల విలువను నిర్ధారించటంలో జాగ్రత్త వహించాలి
Duvvuri Subbarao
న్యూఢిల్లీ : రిజర్వు బ్యాంకు మిగులు నిధులను కాజేయాలనే కేంద్ర ప్రభుత్వ నిర్ణయం బాధకరమని ఆర్‌బిఐ మాజీ గవర్నర్‌ దువ్వూరి సుబ్బారావ్‌ అన్నారు. ఈ నిధుల పట్ల చాలా జాగురుకత, బాధ్యత కలిగి ఉండాల్సిన అవసరం ఉందని ప్రభుత్వాన్ని ఆయన హెచ్చరించారు. శుక్రవారం న్యూఢిల్లీలో జరిగిన సిఎఫ్‌ఎ సొసైటీ ఇండియా కార్యక్రమంలో సుబ్బారావు మాట్లాడుతూ సావరిన్‌ బాండ్ల ద్వారా విదేశీ కరెన్సీని సమీకరించడం సరైందే కాని పదే పదే అదే పని చేస్తే ప్రమాదమని పేర్కొన్నారు. ప్రపంచంలోని ఏ దేశ సెంట్రల్‌ బ్యాంకులోని నిధులను అయినా ఆ దేశ ప్రభుత్వం కాజేయాలని చూడటం మంచి పరిణామం కాదన్నారు. అలా చేస్తే ప్రభుత్వం నిరాశ, నిస్రృహలో ఉన్నట్లు అవుతుందని అన్నారు. అంతర్జాతీయ పెట్టుబడిదారులు అటు ప్రభుత్వ, ఇటు సెంట్రల్‌ బ్యాంకు నిధుల పరపతి (బ్యాలెన్స్‌ షీట్‌)ని చూస్తారని దువ్వూరి పేర్కొన్నారు. అదే విధంగా అంతర్జాతీయ ద్రవ్య నిధి సంస్థ (ఐఎంఎఫ్‌) దీన్నే పరిగణలోకి తీసుకుం టుందన్నారు. ఈ నేపథ్యంలో మిగులు నిధుల బదిలీకి ముందు చాలా జాగ్రత్తగా నిర్ణయం తీసుకోవాల్సిన అవసరం ఉంద న్నారు. ఆర్‌బిఐ స్వతంత్రను కాపాడాల్సిన అవసరం ఉందని సుబ్బారావు పేర్కొన్నారు.
తాజా క్రీడా వార్తల కోసం క్లిక్‌ చేయండి: https://www.vaartha.com/news/sports/